ಮದಿಮ್ಮಯ ಮದಿಮ್ಮಲ್ ಕುಣಿತ

ಮದಿಮ್ಮಯ ಮದಿಮ್ಮಲ್ ಕುಣಿತ ಜನಪದ ಕಲೆಯಲ್ಲಿ ಬರುವ ಪರವ ಜನಾಂಗದವರು ಆಚರಿಸುವ ಒಂದು ಕುಣಿತವಾಗಿದೆ. ಇದರಲ್ಲಿ ಮದಿಮ್ಮಯ ಮದಿಮ್ಮಲ್ ಎಂದರೆ ಮದುಮಗ ಮದುಮಗಳು ಎಂದರ್ಥ ಈ ಕಲೆಯನ್ನು ಹೆಚ್ಚಾಗಿ ಪುತ್ತೂರು,ಬಂಟ್ವಾಳ ಹಾಗೂ ಬೆಳ್ತಂಗಡಿ ತಾಲೂಕುಗಳಲ್ಲಿ ನಡೆಸುತ್ತಾರೆ.                                                    

ಇತಿಹಾಸ
ಕುಣಿತದವರ ಹೇಳಿಕೆಯಂತೆ ಘಟ್ಟದ ಮೇಲಿನಿಂದ ಏಳುಜನ ರಾಜಕುಮಾರಿಯರು, ಉಪ್ಪಿನಂಗಡಿಯ ಶಿವರಾತ್ರಿಯ ಮಧ್ಯ ವರ್ಷದಲ್ಲಿ ಮೂರು ಸಲ ಕುಮಾರಧಾರ, ನೇತ್ರಾವತಿ ನದಿ ಸಂಗಮದಲ್ಲಿ ನಡೆಯುವ ತೀರ್ಥಿಸ್ನಾನ ಉತ್ಸವ ನಡೆಯುತ್ತದೆ  ಅಲ್ಲಿಗೆ ಬರುತ್ತಿರುತ್ತಾರೆ. ಇವರ ತಂದೆ ಪಾಳೆಗಾರ ಗುರುಸರ ನಾಯಕ ಆಗಿರುತ್ತಾರೆ. ತಾಯಿ ಬಾಲೆದೆಯ್ಯಾರು. ಇವರಿಗೆ ಒಬ್ಬ ಸಹೋದರನಿರುತ್ತಾನೆ ಉಪ್ಪಿನಂಗಡಿ ಬರುವಾಗ ಅಂದರೆ ಆ ಊರಿನಲ್ಲಿರುವ ಗ್ರಾಮದೇವತೆ ಮಹಾಕಾಳಿಯಬ್ಬೆಗೆ ನಿಯಮ ನಡೆಯುತ್ತಿರುತ್ತದೆ. ಅಲ್ಲಿ ಒಬ್ಬ ಪರವರ ಕಟ್ಟೆಯಲ್ಲಿ ಭೂತ ಕಟ್ಟಲು ಭೂತನರ್ತಕ ಪರವನೊಬ್ಬನು ಮುಖವರ್ಣಿಕೆ ಹಾಕಿ ಸಿಧ್ದನಾಗಿರುತ್ತಾನೆ ಆ ಏಳುಜನ ಕನ್ಯೆಯರಲ್ಲಿ ಕಿರಿಯವಳು  ಭೂತನರ್ತಕನನ್ನು ನೋಡಿ  ಮೋಹಗೊಳಗಾಗುತ್ತಾಳೆ. ಇದನ್ನು ನೋಡಿದ ಆರು ಜನ ಕನ್ಯೆಯರು. ಭೂತನರ್ತಕ ಮತ್ತು ಅವಳಿಗೆ ಶಾಪವನ್ನು ಕೊಡುತ್ತಾರೆ ಆಗ ಅವರಿಬ್ಬರು ಮಾಯವಾಗುತ್ತಾರೆ ಅವರ ಆತ್ಮಕ್ಕೆ ಶಾಂತಿ ಸಿಗಲಿ ಎಂಬ ಕಾರಣಕ್ಕೆ ಪರವ ಜನಾಂಗದವರು ಮೂವತ್ತು ದಿನಗಳ ಕಾಲ ಮದಿಮ್ಮಯ ಮದಿಮ್ಮಲ್ ಎಂದರೆ ಮದುಮಗ ಮದುಮಗಳು ಕುಣಿತ ನಡೆಸುತ್ತಾರೆ. ಎಂಬ ನಂಬಿಕೆ ಇವರಲ್ಲಿದೆ.

ಇತಿಹಾಸದಲ್ಲಿ ಬರುವ 'ನಾಯಕರು' ಎಂಬ ಪದ ತುಳುನಾಡಿನಲ್ಲಿ ಅಧಿಕಾರ ನಡೆಸುತ್ತಿದ್ದ ಕೆಳದಿ ನಾಯಕರ ಬಂಧವನ್ನು ತೋರಿಸುತ್ತದೆ. ತಾರಕಂಚಿ ಎಂಬ ಅರಸನಾದ ಗುರುಸರ ಪಾಳಯ ನಾಯಕನು ಕೆಳದಿ ನಾಯಕರ ಕುಟುಂಬ ಅಥವಾ ಅವರ ಅಧೀನಕ್ಕೊಳಪಟ್ಟೊ ಒಬ್ಬನೇ ಪಾಳೆಗಾರನಾಗಿರಬೇಕು ದಕ್ಷಿಣ ಕನ್ನಡದ ಕೆಲವು ಭಾಗವು ಒಂದು ಕಾಲದಲ್ಲಿ ಅವರ ಆಡಳಿತಕ್ಕೆ ಸಂಬಂಧಪಟ್ಟಿದ್ದಾಗಿದ್ದುದರಿಂದ ಆ ರಾಜ್ಯದ ಉಪ್ಪಿನಂಗಡಿ ನಡೆಯುತ್ತಿದ್ದ ವಿಶೇಷ ತೀರ್ಥಸ್ನಾನದ ಹಬ್ಬ ಮೆಕ್ಕೆಜಾತ್ರೆಯನ್ನು ನೋಡಲು ಪಾಳಯಗಾರನ ಏಳುಜನ ಮಕ್ಕಳು ಬಂದಿರಬೇಕು. ಅದರಲ್ಲಿ ಒಬ್ಬಳು ಭೂತನರ್ತಕನ ಸನಿಹಕ್ಕೆ ಹೋದುದರಿಂದ ಜಾತಿಪದ್ದತಿ ಬಹಳ ಬಿಗಿಯಾಗಿತ್ತು ಉಳಿದ ಕನ್ಯೆಯರು ಆತನನ್ನು ಶಾಪಗೊಳಿಸಿದರು. ಇಂತಹ ಉದಾಹರಣೆಗಳು ಬಪ್ಪನಾಡು ಚರಿತ್ರೆಯಲ್ಲಿ ಬಹಳಷ್ಟು ಕಂಡುಬರುತ್ತದೆ ಬಹಿಷ್ಕರಿಸಲ್ಪಟ್ಟ ಪಾಳೆಯಗಾರನ ಮಗಳು ಮತ್ತು ಭೂತನರ್ತಕ ಬಲಿಷ್ಟ ಸವರ್ಣೀಯ ಸಮಾಜ ಹಾಗೂ ಅಳರಸರಿಗೆ ಭಯಪಟ್ಟು ತಪ್ಪಿಸಿಕೊಂಡು ತುಳುನಾಡಿನ ಬೇರೆಕಡೆ ಹೋಗಿ ಕುಣಿತದಿಂದ ತಮ್ಮ ಜೀವನವನ್ನು ಪ್ರಾರಂಭಿಸಿರಬಹುದು ಇಲ್ಲವೇ ಜೀವವನ್ನು ಸಹ ಕಳೆದುಕೊಂಡಿರಬಹುದು ಎಂಬ ಊಹೆಗಳಿವೆ. ಆದರೆ ಈ ಕುಣಿತ  ಸುಗ್ಗೀತಿಂಗಳಲ್ಲೇ ನಡೆಯುವ ಕಾರಣ ಹಾಗೂ ಬೇರೆ ಬೇರೆ ಸಮೃಧ್ದಿ ಹಾರೈಕೆಯ ಕಲೆಗಳಂತೆ, ಮನೆಮನೆಗೆ ಹೋಗಿ ದವಸಧಾನ್ಯ ಸಂಗ್ರಹಿಸುವ ಪಧ್ದತಿ ಇರುವುದರಿಂದ ಮದಿಮ್ಮಯ ಮದಿಮ್ಮಲ್ ಗಂಡು ಹೆಣ್ಣಿನ ಸಂಕೇತವಾಗಿದ್ದು ಸೃಷ್ಟಿಕ್ರಿಯೆಯ ಸೂಚ್ಯಾರ್ಥವನ್ನು ನಿಡುತ್ತಾರೆ ಎಂದೂ ಕೂಡಾ ಊಹಿಸಲು ಅವಕಾಶಗಳಿರುವ ಕಾರಣ ಇದು ಕೂಡಾ ಫಲವಂತಿಕೆ ಆಶಯದ ಒಂದು ಕಲೆ ಎಂದು ಕರೆಯಬಹುದು. ನಲಿಕೆ ಜನಾಂಗದವರ 'ಕನ್ಯಾಪು' ಇದಕ್ಕೆ ಸಂವಾದಿಯಾದ ಕಲೆಯಾಗಿ ಕಂಡು ಬರುತ್ತದೆ.ಗೊ.ರು.ಚನ್ನಬಸಪ್ಪ.ಕರ್ನಾಟಕದ ಜನಪದ ಕಲೆಗಳ. ಕನ್ನಡ ಸಾಹಿತ್ಯ ಪರಿಷತ್ತು ೧೯೭೭ ,ಹಿ.ಚಿ. ಬೊರಲಿಂಗಯ್ಯಾ ಕರ್ನಾಟಕದ ಜನಪದ ಕಲೆಗಳ ಕೋಶ.ಪ್ರಸಾರಾಂಗ, ಕನ್ನಡ ವಿಶ್ವವಿದ್ಯಾಲಯ ಹಂಪಿ.೧೯೯೬.

ಮದಿಮ್ಮಯ ಮದಿಮ್ಮಲ್ ಕುಣಿತದ ಕೌಶಲ್ಯ
ಈ ಕುಣಿತಕ್ಕೆ ಸಂಬಧಿಸಿದ ಯಾವುದೇ ನಿಯಮಗಳೇನೂ ಇಲ್ಲ. ಆ ಕುಣಿತದ ಸಮಯದಲ್ಲಿ ಉರಿನ ಮನೆ ಮನೆಯಲ್ಲಿ ಕೊಟ್ಟಿರುವ ಹಣ ಅಕ್ಕಿ ಇನ್ನಿತರ ಧಾನ್ಯಗಳನ್ನು ತಾವು ಹಂಚಿಕೊಳ್ಳುತ್ತಾರೆ. ಈ ಕುಣಿತವನ್ನು ಮನೆ ಮನೆಗೆ ಹೋಗಿ ಕುಣಿವುದರಿಂದ ಮನೆಯ ಹತ್ತಾರು ಮಂದಿ ಮಾತ್ರ ನೋಡುತ್ತಾರೆ. ಇದರ ಗುಂಪು ಹೊರಗಿನ ಊರಿಗೆ ಕುಣಿತಕ್ಕೆ ಹೋಗುವುದಿಲ್ಲ.

ಉಲ್ಲೇಖಗಳು

ವರ್ಗ:ಜನಪದ
ವರ್ಗ:ಜಾನಪದ
ವರ್ಗ:ಜನಪದ ಆಚರಣೆ